IT+og+Juksing

=__IT og Juksing__=

I dagens samfunn er det ved de aller fleste skoler og utdanningsanstalter ulovlig å jukse. Dette vil medføre umiddelbar strykkarakter, nedsatt orden og oppførsel. Noen steder kan en til og med bli utvist pga denne usle dåden. Denne artikkelen skal drøfte hvorvidt det lønner seg, eller ikke å gjøre det, og hvordan IT og datamaskiner gjør det enklere for eleven/studenten å slippe unna uten at læreren engang mistenker noe.

I følge den store norske synonymordboka defineres juks som ”dårlig arbeid”. Og det er akkurat det det er fordi man tar andres arbeid og er ferdig på 2 minutter. Andre har sannsynligvis strevet i flere timer, kanskje dager for å få akkurat DEN karakteren, som trolig var en sekser. Dessverre hjelper det lite med skjenneprekener når du på internett nå til dags finner all verdens muligheter til å hente stiler, ferdig oppgaver, og rapporter. De aller fleste av disse er seksermatriale, noe som kan virke meget lokkende for en potensiell jukser. Personen som planlegger å kopiere for eksempel en meget godt gjennomført særoppgave om den kalde krigen kan være heldig å få 5+ i Norsk, men han kan også risikere å få 1. Ikke nok med det, han eller hun risikerer også få et forferdelig dårlig rykte, både blant lærerne, sine egne medelever, og ikke minst blant sine egne foreldre. Når det er sagt har det finnes juksere siden tidenes morgen. Personer som ser en mulighet til å ta snarveier gjennom livet. Sokrates sa at de som jukser, begår kriminelle handlinger og slike ting bare tar snarveier til lykke, men Det disse menneskene går glipp av er verdien av god kunnskap, og erfaring ved det å lære. De går også glipp av det å mestre noe på egen hånd. I tillegg er det utrolig umoralsk å ta med seg et verk til innlevering som ikke er ditt eget!

Internett gjør det simpelt å fuske. Som sagt kan man i prinsippet finne en eksepsjonelt bra stil ved noen få museklikk. Nå skal det være sagt at det blir stadig vanskeligere å lure ”systemet”. For en liten tid tilbake ble det vedtatt at høyskolene og universitetene skal skanne stilene som blir levert inn med et arkiv med 2,4 milliarder andre stiler, hvilket betyr at det er nær sagt umulig å få det gjennom hvis du er en av de som har plagiert. Til tross for dette kommer elevene alltid opp med nye og mer kreative måter å jukse på, og det er noe lærere uten innsikt i det teknologiske ikke forstår seg på.

For å oppsummere dette kan vi jo si at det overhodet ikke lønner seg å jukse. Hvis du allikevel velger å gjøre det, og du ikke blir tatt vil du garantert tape på det senere i livet. Da vil du møte utfordringer hvor du ikke aner hva du skal gjøre. Nettopp av den enkle grunn av at du juksa deg forbi det tidligere, og ikke lærte noen verdens ting. I ITsammenheng kan man si at det både hjelper jukserne samtidig som det prøver å hindre det. Egentlig et paradoks til de grader. Men konklusjonen er; Ikke gjør det!

Skrevet av Kristoffer Lepperød